Amandaprisen 2013

Amandaprisen 2013 var den 29. utdelingen av Amandaprisen. Utdelingen fant sted 16. august 2013 i forbindelse med den 41. utgaven av Den norske filmfestivalen i Haugesund. Prisen gjaldt norske filmproduksjoner i perioden 1. juli 2012 til 30. juni 2013.

Filmene Kon-Tiki og Som du ser meg vant flest priser med fire hver, og vant henholdsvis klassene Folkets Amanda og beste norske kinofilm. Det ble delt ut priser i 21 kategorier, en mer enn de foregående årene. Ny kategori av året var årets nykommer som kun ble delt ut dette året.

De nominerte ble offentliggjort på en pressekonferanse 12. juni av juryleder Bente Erichsen og 20 filmer ble vurdert, av dem fire dokumentarfilmer. I forbindelse med pressekonferansen ble prisene i klassene beste foto, beste scenografi, beste lyd og Amandakomiteens gullklapper delt ut. Kon-Tiki fikk flest nominasjoner med åtte, mens Som du ser meg og 90 minutter fikk syv hver. Vinneren av Folkets Amanda ble stemt frem på Dagbladets nettsider. I utgangspunktet var alle 16 filmer som var sett av flere enn 10.000 personer i perioden nominert, deretter gikk 5 filmer videre til en finalerunde.

Etter syv år i Festiviteten Haugesund Konserthus, ble utdelingen flyttet tilbake til Maritim Hall i Rica Maritime. Utdelingen ble overført på TV 2 og ble ledet av Solveig Kloppen. TV-sendingen ble produsert av Eyeworks Dinamo og hadde 361.000 seere.

Vinnere og nominerte 
Vinnere står først i tabellen og er merket med fet skrift.

Referanser

Kilder